# Aleksandr Karelin

Aleksandr Aleksàndrovitx Karelin (en rus: Александр Александрович Карелин) (Novossibirsk, RSFSR, Unió Soviètica 1967) és un Heroi de la Federació Russa i un reeixit lluitador de lluita grecoromana, guanyador de quatre medalles olímpiques, considerat el lluitador d'estil grecoromà més gran i dominant de tots els temps.

## Carrera esportiva

Va participar, als 20 anys, en els Jocs Olímpics d'Estiu de 1988 celebrats a Seül (Corea del Sud) on, en representació de la Unió Soviètica, aconseguí guanyar la medalla d'or en la categoria de pes superpesant. En els Jocs Olímpics d'Estiu de 1992 celebrats a Barcelona (Catalunya), i competint per l'Equip Unificat, aconseguí revalidar la seva medalla d'or, un fet que també feu sota pavelló rus en els Jocs Olímpics d'Estiu de 1996 realitzats a Atlanta (Estats Units). En els Jocs Olímpics d'Estiu de 2000 realitzats a Sydney (Austràlia), la seva última participació olímpica, perdé la final davant el nord-americà Rulon Gardner, esdevenint la primera derrota de Karelin en 13 anys.
Va ser l'abanderat nacional en tres Jocs Olímpics consecutius: el 1988 per a la Unió Soviètica, el 1992 per a l'Equip Unificat i el 1996 per a Rússia.
Al llarg de la seva carrera ha guanyat nou medalles en el Campionat del Món de lluita, totes elles d'or, competició en la qual no va perdre mai cap combat. També guanyà dotze medalles en el Campionat d'Europa de lluita, totes també d'or.
Va ser nomenat el millor lluitador grecoromà del segle XX per la International Federation of Associated Wrestling Styles i forma part del FILA International Wrestling Hall of Fame des de la seva creació, el 2003.
El 1989, 1990, 1992 i 1994 va ser guardonat amb el "Cinturó d'Or" com a millor lluitador del planeta per la FILA.

## Carrera política

L'any 2000, després de retirar-se de la competició activa, es presentà pel partit Rússia Unida a la Duma Estatal en representació de l'óblast de Novossibirsk, un càrrec que desenvolupà fins al 2003. El 2007 fou escollit novament membre de la Duma Estatal en representació del krai de Stàvropol, esdevenint membre del comitè d'afers internacionals.
El 2020 va ser nomenat senador de l'Assemblea Legislativa de l'óblast de Novosibirsk al Consell de la Federació. Va assumir el càrrec el 25 de setembre de 2020 i és membre del comitè d'Afers Internacionals del consell. Va ser sancionat pel Regne Unit el 2022 en relació a la guerra russo-ucraïnesa.

## Referències

* 1 2 3 «КАРЕЛИН Александр Александрович | Российские спортсмены | Спортивная Россия» (en rus). [Consulta: 31 gener 2025].
* 1 2 3 4 «Olympedia – Aleksandr Karelin». [Consulta: 31 gener 2025].
* ↑ «Aleksandr Karelin» (en anglès). Encyclopedia Britannica. Arxivat de l'original el 14 May 2021. [Consulta: 27 febrer 2021].
* ↑ Wackerly, Jeff. «Alexander Karelin: The Meanest Man in the World» (en anglès). Bleacher Report, 27-12-2008. Arxivat de l'original el 12 June 2020. [Consulta: 27 febrer 2021].
* ↑ Noyes, Richard J.; Robertson, Pamela J. Guts in the Clutch: 77 Legendary Triumphs, Heartbreaks, and Wild Finishes in 12 Sports (en anglès). BookSurge Publishing, 2009, p. 287. ISBN 9781439202241.
* ↑ Pushkarna, Akshit. «Who is the Greatest Olympic Wrestler of All Time?». EssentiallySports, 29-06-2021. Arxivat de l'original el 29 June 2021. [Consulta: 20 octubre 2021].
* ↑ Андреев, Илья. «Карелин против кубинского гиганта. Кто более великий?» (en rus). sport-express.ru, 03-08-2021. Arxivat de l'original el 24 August 2022. [Consulta: 16 agost 2022].
* ↑ Jackson, Sandra. «"My opinion is San Sanych No. 1." The best UFC fighter – about Karelin, Sadulaev and Pavlovich». Athletistic, 19-08-2022. Arxivat de l'original el 18 April 2023. [Consulta: 18 abril 2023].
* ↑ Андреев, Илья. «Михаин Лопес ничуть не более великий, чем Александр Карелин. Титулов меньше, поражений больше» (en rus). sport-express.ru, 07-08-2024. [Consulta: 28 octubre 2024].
* 1 2 «Aleksandr KARELIN: Three-Time Olympic Champion, Nine-Time World Champion» (en english). United World Wrestling, 20-08-2020. Arxivat de l'original el 6 October 2021. [Consulta: 6 octubre 2021].
* ↑ Hipps, Andrew. «Top Wrestlers of the 1990's» (en english). United World Wrestling, 15-05-2020. [Consulta: 18 maig 2023].
* ↑ «International wrestling hall planned». The Oklahoman, 13-01-2003.
* ↑ «Aleksandr Karelin» (en anglès). outofdrug.org. Arxivat de l'original el 18 April 2023. [Consulta: 20 juny 2022].
* ↑ «Карелин, Александр Александрович». ТАСС. [Consulta: 30 octubre 2023].
* ↑ «Aleksandr Karelin». Sports-Reference.com. Sports Reference LLC.
* ↑ «Карелин Александр Александрович» (en russian). Federation Council. Arxivat de l'original el 18 October 2021. [Consulta: 13 octubre 2021].
* ↑ «CONSOLIDATED LIST OF FINANCIAL SANCTIONS TARGETS IN THE UK». Arxivat de l'original el 14 April 2023. [Consulta: 16 abril 2023].

## Enllaços externs

* (rus) Portal personal